Kan en alkoholiker lære at drikke med måde?
Det sker sjældent, at alkoholikere kan lære at drikke alkohol med måde. Men alle mennesker er forskellige, og det der virker for dig, virker måske ikke for en anden.
Vores team af dygtige behandlere i vores behandlingscenter støtter og hjælper dig, så du finder ud af, hvad der er den rette løsning for dig. Først og fremmest ved at finde ud af, hvorfor du overhovedet begyndte at drikke, og eventuelt hvordan du skal kontrollere et fremtidigt alkoholforbrug.
Langt de fleste, der holder op med at drikke efter at have drukket for meget, vil stadig have lidelsen “alkoholafhængig”, som kan gøre det meget svært at kontrollere sit indtag.
Disse mennesker skal lære, hvordan de styrer afhængigheden, så den ikke styrer dem. Indsigten kommer til dels ved hjælp af terapi, nye meningsfulde vaner eller hobbyer og ved at være ædru alkoholiker - altså tørlagt.